**PREDLAGATELJ: ŽUPAN OBČINE ŽIROVNICA**

**PRISTOJNOST: OBČINSKI SVET OBČINE ŽIROVNICA**

|  |
| --- |
| **PREDLOG DOPOLNITVE CENIKA (VII/02-230-02/1-2013) STROJNE MEHANIZACIJE ZA DELO V ZIMSKI SLUŽBI IN CENIKA (VII/02-240-01/2-2011) ORODJA ZA DELO V LETNEM VZDRŽEVNJU** |

#### ZAKONSKA PODLAGA

JEKO-IN, javno komunalno podjetje, d.o.o., Jesenice, izvaja gospodarske javne službe na podlagi Zakona o gospodarskih javnih službah (Ur.l. RS, št. 32/93, 30/98 - ZZLPPO, 127/06 - ZJZP, 38/10 - ZUKN, 57/11), Zakona o gospodarskih družbah (Ur.l. RS, št 42/06, 60/06 - popr., 26/07 - ZSDU-B, 33/07 - ZSReg-B, 67/07 - ZTFI, 10/08, 68/08, 42/09, 33/11, 91/11, 100/11 - skl. US, 32/12, 57/12, 44/13 - odl. US, 82/13, 55/15), Odloka o ustanovitvi JEKO-IN, javnega komunalnega podjetja, d.o.o., Jesenice (Ur. l. RS, št. 104/11, 2/16) ter odlokov in drugih aktov, ki sta jih Občina Jesenice in Občina Žirovnica sprejeli za potrebe izvajanja posamezne gospodarske javne službe. V 2. členu Odloka o ustanovitvi JEKO-IN, javnega komunalnega podjetja, d.o.o., Jesenice (Ur.l. RS, št. 104/11, 2/16) je določeno, da pravice ustanoviteljev, za katere ne pooblastita skupnega organa, izvršujeta občinska sveta občin Jesenice in Žirovnica ter, da je ena od takih pristojnosti občinskih svetov občin ustanoviteljic tudi odločanje o cenah oziroma tarifah za uporabo javnih dobrin.

#### OBSTOJEČE STANJE

Na podlagi 16. člena Pogodbe o izvajanju del skupne rabe št. II/02-240-298/06 sklenjene med Občino Žirovnica in JEKO-IN, d.o.o., Jesenice, je pogodbena cena določena z vsakokratnim veljavnim cenikom letnega in zimskega vzdrževanja javnih površin, zato predlagamo dopolnitev Cenika za izvajanje zimske službe za delo v Občini Jesenice in občini Žirovnica št. VII/02-230-02/1-2013 v 1. točki *vozila – delovni stroji* in dopolnitev Cenika letnega vzdrževanja javnih površin VII/02-240-01/2-2011 v 1. točki *orodje*.

#### Predlog dopolnitve cenika za izvajanje zimske službe VII/02-230-02/1-2013 v 1. točki vozila - delovni stroji.

Pri sklepanju pogodb z izvajalci zimske službe za sezono 2016/2017, je bil na pobudo Občine Žirovnica vključen delovni stroj, namenjen izključno izvajanju zimske službe na pločnikih in ozkih voziščih. Predlagamo dopolnitev cenika s ceno navedenega delovnega stroja s priključkoma.

|  |  |  |
| --- | --- | --- |
| Postavka | Delovni stroj s priključkom | Predlagana cena |
| 1.24 | Traktor Holder Mp c240 + snežni plug  | 30,72 € |
| 1.25 | Traktor Holder Mp c240 + posipalec soli  | 34,40 € |

*Obrazložitev pojmov:* Traktor HOLDER Multipark c240 je univerzalni komunalni traktor s štirikolesnim pogonom, pogonskim agregatom moči 50 ks, z variabilno plužno desko in posipno napravo.

#### Predlog dopolnitve cenika za izvajanje letnega vzdrževanja javnih površin VII/02-240-01/2-2011 v 1. točki orodje.

Spremembe delovnih postopkov pri vzdrževanju javnih površin so zahtevale vključitev novih ročnih orodij, ki jih trenutno sprejeti cenik Občine Žirovnica ne vsebuje. V preteklosti, je bilo posledično podjetje JEKO-IN, d.o.o., Jesenice, omejeno z možnostjo obračunavanja navedenih orodij.

|  |  |  |  |
| --- | --- | --- | --- |
| Postavka | Orodje | EM | Predlagana cena |
| 1.16 | Mešalec za beton (brez strojnika) | ura | 7,32 € |
| 1.17 | Krožna žaga mizna ( brez strojnika ) | ura | 8,20 € |
| 1.18 | Varilni aparat (brez strojnika) | ura | 8,20 € |
| 1.19 | Sekalnik vej do fi 40mm (brez strojnika) | ura | 7,32 € |
| 1.20 | Pihalnik listja (brez strojnika) | ura | 7,98 € |
| 1.21 | Višinski obrezovalnik vej (brez strojnika) | ura | 8,20 € |

#### OBLIKOVANJE PREDLAGANIH CEN

Predlagane cene so oblikovane na podlagi:

* nabavne cene strojev z navedenimi priključki,
* amortizacijske dobe vozil, orodij in priključkov,
* obratovalnih in vzdrževalnih stroškov strojev in priključkov ter
* stroškov dela (naslov 2.1).

#### VPLIV DOPOLNITVE CENIKA NA PORABO PRORAČUNSKIH SREDSTEV ZA VZDRŽEVANJE CEST

Dopolnitev cenika ne bo vplivala na povečanje proračunske postavke namenjene zimskemu vzdrževanju cest v sezoni 2016/2017, v primerjavi s sezono 2015/2016. Razlogi so v prehodu iz fakturnega obračunavanja pogodbenih izvajalcev v zimski službi za sezono 2015/2016 na veljavni cenik Občine Žirovnica (VII/02-230-02/1-2013) v zimski službi za sezono 2016/2017. Ravno tako se ne bo povečala proračunska poraba sredstev letnega vzdrževanja, v primerjavi z letom 2016, ker so bila posamezna orodja, ki jih trenutno veljavni cenik Občine Žirovnica ne zajema, obračunana v sklopu drugih postavk enakih vrednosti.

#### PREDLOG SKLEPA

Glede na navedeno predlagamo, da Občinski svet Občine Žirovnica, na podlagi 18. člena Statuta Občine Žirovnica (Ur. l. RS, št. 23/99, 55/11-UPB1, 76/12, 19/13, 50/14 in 85/16), sprejme naslednji

**SKLEP:**

**Občinski svet Občine Žirovnice potrjuje dopolnitve cenika zimske službe VII/02-230-02/1-2013 v 1. točki vozila - delovni stroji in dopolnitve cenika za izvajanje letnega vzdrževanja javnih površin VII/02-240-01/2-2011 v 1. točki orodje.**

|  |  |  |
| --- | --- | --- |
| Postavka | Delovni stroj s priključkom | Nova cena |
| 1.24 | Traktor Holder Mp c240 + snežni plug  | 30,72 € |
| 1.25 | Traktor Holder Mp c240 + posipalec soli  | 34,40 € |

|  |  |  |  |
| --- | --- | --- | --- |
| Postavka | Orodje | EM | Nova cena  |
| 1.16 | Mešalec za beton (brez strojnika) | ura | 7,32 € |
| 1.17 | Krožna žaga mizna ( brez strojnika ) | ura | 8,20 € |
| 1.18 | Varilni aparat (brez strojnika) | ura | 8,20 € |
| 1.19 | Sekalnik vej do fi 40mm (brez strojnika) | ura | 7,32 € |
| 1.20 | Pihalnik listja (brez strojnika) | ura | 7,98 € |
| 1.21 | Višinski obrezovalnik vej (brez strojnika) | ura | 8,20 € |

Cene veljajo in se uporabljajo od prvega dne naslednjega meseca po potrditvi na občinskem svetu občine Žirovnica.

Leopold Pogačar

 ŽUPAN

Številka: 354-0002/2017

Datum: 09.02.2017

Pripravila:

Sebastjan Klukovič, dipl. inž. tehnol. prom., inž. gr.

Saša Mencinger Pančur, univ. dipl. inž. geod.